姚本輝上機前偶遇馬迷 對方卻支持…
2024年05月30日 15:12
東網電視
更多新聞短片
姚本輝今午搭飛機去日本。
今朝仍於沙田馬場為周日參戰馬嘅備戰做準備嘅姚本輝，忙完一朝後，又要趕去機場飛去日本，然後聽朝再會合於東京競馬場嘅馬房手足，睇實「遨遊氣泡」嘅最後備戰程序。
而喺姚本輝登機前，卻喺機場遇到啲同樣準備去日本，為兩匹出戰安田紀念賽嘅香港佳駟「遨遊氣泡」、「浪漫勇士」打氣嘅馬迷，佢哋自然搵輝哥合照，輝哥亦來者不拒。不過，再睇清楚啲，原來呢兩位馬迷手上拎住嘅係「浪漫勇士」毛公仔，卻搵輝哥影相，場面都幾搞笑吓，唔知輝哥遲吓會唔會遇到啲拎住「遨遊氣泡」毛公仔嘅馬迷呢？